Sekretari Tillerson viziton Kinën
Tillerson do të kërkojë bashkëpunimin e Pekinit për të ushtruar presion maksimal ndaj Penianit
Sekretari amerikan i Shtetit, Rex Tillerson, viziton për të dytën herë Kinën. Ai synon të marrë mbështetjen e Pekinit për një fushatë “presioni maksimal” ndaj provokimeve bërthamore të Koresë së Veriut. Shtimi i retorikës ndërmjet udhëheqësve të Uashingtonit dhe Penianit e ka rritur ndjesinë e pesimizmit për mundësinë e një çnuklearizimi paqësor të Gadishullit Korean. Por, diplomacia mbetet ende opsioni i parë. Sekretari amerikan i Shtetit, Rex Tillerson, po kërkon bashkëpunimin e Kinës për të ulur provokimet bërthamore të Koresë së Veriut, si dhe për të përgatitur terrenin për vizitën në Kinë të Presidentit Donald Trump, në muajin nëntor. , tha Sekretari Tillerson. Kina është partnerja kryesore tregtare e Koresë së Veriut. Uashingtoni thotë se roli i Kinës është i domosdoshëm për të ulur përfitimet financiare të Penianit. , tha Ndihmës Sekretarja e Shtetit në detyrë për Azinë Lindore dhe Paqësorin, Susan Thornton. Ministrja e Jashtme e Koresë së Jugut, Kang Kyung-wha, tha këtë javë në Uashington se megjithëse koha po mbaron, ka mbetur ende vend për diplomacinë. Vizita në Pekin e Sekretarit të Shtetit Tillerson pason vizitën e Sekretarit të Tregtisë, Wilbur Ross, i cili u shpreh se Kina duhet të ofrojë trajtim të drejtë reciprok për kompanitë amerikane.